Քաթա Քոլ

**Կատալինա Թոմաս "Քատա" Քոլ Լյուկ** (,) իսպանացի պրոֆեսիոնալ կին ֆուտբոլիստ, Բարսելոնա ֆուտբոլային ակումբի և Իսպանիայի ազգային հավաքականի դարպասապահ։ 2018 թվականի ամռանը՝ 17 տարեկանում, նա եղել է աշխարհի առաջնությունում Իսպանիայի Մ17 հավաքականի պատմական հաղթանակի ավագներից մեկը։ Նույն թվականին նա մեկնարկային կազմում էր մինչև 20 տարեկանների հավաքականում Ֆրանսիայում կայացած աշխարհի գավաթի խաղարկությունում։

## Վաղ կյանք
Քատա Քոլը ծնվել է 2001 թվականի ապրիլի 23-ին Մայորկայում, նա ծնվել է Պորտոլում, որը գտնվում է Մարատսի քաղաքում։ Նա անվանակոչված է Կատերինա Թոմասի պատվին, ով Մալյորկայի հովանավոր սրբերից մեկն է։

## Ակումբային կարիերա
Քատա Քոլը սկսել է ֆուտբոլ խաղալ 6 տարեկանից՝ «*Sant Marçal*» թիմում։ Սկզբում նա հանդես էր գալիս որպես կենտրոնական պաշտպան, մինչև 11 տարեկանում փորձեց դարպասապահի դիրքը։ Նա խաղացել է տղաների թիմերում մինչև 14 տարեկանը, երբ «*Athletic Marratxí*» ակումբ տեղափոխվելուց հետո միացավ կանանց թիմին, իսկ հետո տեղափոխվել է «*Collerense*»։ Իր վերջին մրցաշրջանում նա եղել է թիմի առանցքային խաղացողներից մեկը և մեծ դեր է ունեցել նորաստեղծ «Իբերդրոլա Չելենջ Լիգա»-ում բարձրացման հասնելու գործում։ Թիմի հենասյուն լինելով և իր խաղով աչքի ընկնելով՝ Քոլը գրավել է «Պրիմերա Դիվիզիոնի» ակումբների ուշադրությունը և վերջապես ընտրել է «Բարսելոնա»-ի առաջարկը։ 2019 թվականի հուլիսին հայտարարվել է, որ նա պայմանագիր է կնքել մինչև 2023 թվականը և առաջին մրցաշրջանը վարձավճարով կանցկացնի «Սևիլյա» ֆուտբոլային ակումբում՝ «Պրիմերա Դիվիզիոնում»։  Քոլը սեզոնը սկսել է՝ խաղաժամանակը կիսելով Սառա Սեռատի և Նոելիա Ռամոսի հետ, սակայն խաղերի ընթացքում նա դարձել է մարզչի ամենաշատ օգտագործվող դարպասապահը։ Իր առաջին մրցաշրջանում «Պրիմերա Դիվիզիոնում» Քոլը մասնակցել է 16 առաջնության խաղի։

2020 թվականի հուլիսին Բարսելոնան հաստատել է, որ Կոլը վերադառնում է՝ նախորդ տարի վարձավճարով խաղալուց հետո։ 2020 թվականի հոկտեմբերին Քոլը դարպասում խաղաց փոխարինելով Սանդրա Փանոսին վնասվածքի պատճառով, որը նրան պահեց դաշտում մի քանի շաբաթ։ Քոլը նշել է, որ Փանոսը նրա մանկության հերոսն է եղել։  Քոլը վճռորոշ եղավ «Ատլետիկո Մադրիդի» դեմ առաջնության խաղում, որտեղ նա պահեց 11 մետրանոց հարվածը փրկելով թիմին 0-0 հաշվով։ Չեմպիոնների լիգայում նա իր նորամուտը նշել է ՊՍՎ-ի դեմ անցկացված որակավորման խաղում, որում թիմը հաղթեց 4:1 հաշվով։ 2020 թվականի դեկտեմբերին նա վնասվածք էր ստացել «Սևիլիայի» դեմ խաղում։ Ակումբի բժշկական ծառայությունները հայտնել էին, որ նա աջ ոտքի վնասվածք է ստացել։ Մարտի վերջին նա ապաքինվել է։

2023 թվականի փետրվարին նա երկարաձգեց պայմանագիրն ակումբի հետ մինչև 2026 թվականի հունիսը։ Նա իր բեկումնային սեզոնն անցկացրեց 2023/24 թվականներին՝ առաջին անգամ նրան վստահվելով հանդիպումների մեծ մասը որպես մեկնարկային դարպասապահ և հուսալիորեն հանդես եկավ։ Մրցաշրջանում նա վեց գոլ բաց թողեց՝ երեքական Չեմպիոնների լիգայում և երեքական «Ֆ լիգայում»։

2025 թվականի հոկտեմբերի 13-ին Քոլլը պայմանագիրը երկարաձգեց մինչև 2029 թվականը։

## Միջազգային կարիերա

2016 թվականին 15 տարեկանում հրավիրվել է Չեխիայում կայանալիք Եվրոպայի մինչև 17 տարեկանների առաջնությանը մասնակցելու համար։ Թիմը եզրափակչում Գերմանիայից պարտվելուց հետո դարձավ փոխչեմպիոն։ 2018 թվականի մայիսին նա կրկին հանդես եկավ Իսպանիայի հավաքականի կազմում՝ Լիտվայում խաղալու Եվրոպայի մինչև 17 տարեկանների առաջնությունում։ Այս անգամ նա արդեն թիմի ավագներից մեկն էր։ Իսպանիայի հավաքականը եզրափակչում հաղթելով Գերմանիային, նվաճեց չեմպիոնի կոչումը։

Նույն տարվա վերջում թիմը մեկնեց Ուրուգվայ՝ խաղալու Մ17 աշխարհի առաջնությունում։ Թիմը եզրափակչում Մեքսիկային հաղթելուց հետո առաջին անգամ հռչակվեց աշխարհի չեմպիոն։ Նա առաջնության հերոսուհիներից մեկն էր այն բանից հետո, երբ երկու 11 մետրանոց պահեց Կորեայի դեմ ոչ-ոքի ավարտված կիսաեզրափակիչում։ Մրցաշարի ավարտին նրան շնորհվեց ոսկե ձեռնոց, մրցանակ, որը նրան հավատարմագրում է որպես ամբողջ մրցույթի լավագույն դարպասապահ:

2020 թվականի հունվարին նա հրավիրվել է մինչև 19 տարեկանների հավաքական՝ մասնակցելու Իռլանդիայում կայանալիք մինչև 19 տարեկանների Եվրոպայի առաջնության նախապատրաստական խաղերին։ COVID-19-ի պատճառով ՈՒԵՖԱ-ն հայտարարել է, որ մրցաշարը չեղարկվել է։

2018 թվականի օգոստոսին նա եղել է թիմի մեկնարկային դարպասապահը, որը մասնակցել է Ֆրանսիայում կայացած Մ20 աշխարհի առաջնությանը։ Քոլը կրկին որոշիչ եղավ մրցաշարի ընթացքում Ֆրանսիայի դեմ կիսաեզրափակիչում 11 մետրանոցից հետո։ Նրանք մրցաշարի փոխչեմպիոններ էին այն բանից հետո, երբ եզրափակիչում 1-3 հաշվով պարտվեցին Ճապոնիային:

Նա ընդգրկվել է Իսպանիայի ազգային հավաքականի կազմում 2023 թվականի ՖԻՖԱ-ի կանանց աշխարհի առաջնության համար։ Պահեստայինների նստարանին մի քանի խաղերից հետո նա առաջին անգամ հանդես եկավ ազգային հավաքականի կազմում մրցաշարում 16-րդ տուրում Շվեյցարիայի դեմ խաղում, որտեղ Իսպանիան հաղթեց 5–1 հաշվով։ Նա սկսեց դարպասը պահել Անգլիայի դեմ եզրափակչում, ավարտելով հանդիպումը մաքուր դարպասով՝ 1–0 հաշվով հաղթանակով՝ նվաճելով տիտղոսը։

2025 թվականի հունիսի 10-ին Կոլը հրավիրվել Իսպանիայի հավաքական ՈւԵՖԱ-ի կանանց Եվրո 2025-ի համար։ 2025 թվականի հուլիսի 27-ին նա մեկնարկել է մրցաշարի եզրափակչում և պահել է Բեթ Միդի պատասխան հարվածը 11 մետրանոց հարվածաշարում, երբ Իսպանիան պարտվեց Անգլիային 1-1 հաշվով (11-մետրանոցներով՝ 3-1)։

## Կարիերայի վիճակագրություն
### Ակումբ

### Միջազգային

## Ձեռքբերումներ
; Բարսելոնա
* ՈՒԵՖԱ-ի կանանց Չեմպիոնների լիգա: 2020–21, 2022–23, 2023–24
* Լիգա Ֆ: 2020–21, 2021–22, 2022–23, 2023–24, 2024–25
* Կոպա դե լա Ռեյնա: 2020–21, 2021–22, 2023–24, 2024–25
*Իսպանիայի սուպերգավաթ: 2021–22, 2022–23, 2023–24

; Իսպանիա
* ՖԻՖԱ-ի կանանց աշխարհի գավաթ: 2023
* ՈՒԵՖԱ-ի կանանց առաջնություն, երկրորդ տեղ: 2025
* ՈՒԵՖԱ-ի կանանց Ազգերի լիգա: 2023–24, 2025

**Իսպանիա Մ20** 
* ՖԻՖԱ-ի մինչև 20 տարեկանների կանանց աշխարհի առաջնություն, երկրորդ տեղ։ 2018

**Իսպանիայի Մ17**
* ՖԻՖԱ-ի մինչև 17 տարեկանների կանանց աշխարհի առաջնություն։ 2018 

**Անձնական**
* ՖԻՖԱ-ի մինչև 17 տարեկան կանանց աշխարհի գավաթի ոսկե ձեռնոց: 2018
* IFFHS կանանց ՈւԵՖԱ-ի հավաքականը։ 2024
* IFFHS-ի կանանց պատանեկան (Մ20) աշխարհի հավաքական: 2020, 2021
* IFFHS կանանց պատանեկան (Մ20) ՈՒԵՖԱ-ի թիմ: 2020, 2021

## Ծանոթագրություններ

Կատեգորիա:Բարսելոնայի ֆուտբոլիստներ
Կատեգորիա:Իսպանացի կին ֆուտբոլիստներ
Կատեգորիա:Իսպանացի օլիմպիական մարզիկներ
Կատեգորիա:Իսպանացիներ
Կատեգորիա:Իսպանիայի հավաքականի ֆուտբոլիստներ
Կատեգորիա:Կանանց ֆուտբոլի դարպասապահներ
Կատեգորիա:Կին